Ο **Μιχαήλ Ηρακλή Μιχαηλίδης** ήταν Ελληνοκύπριος έμπορος και γαιοκτήμοντας. Διετέλεσε Δήμαρχος Λεμεσού την περίοδο 1913-1914.

Βιογραφικά στοιχεία
-------------------

Ο Μιχαήλ Ηρακλή Μιχαηλίδης γεννήθηκε στη Λεμεσό το 1866. Σπούδασε εμπορικά στην Αγγλική Εμπορική Σχολή Σμύρνης (1881-1885) και ενδιάμεσα στην Εμπορική Σχολή Βηρυτού (1882). Ήταν γαιοκτήμονας και έμπορος.

Διετέλεσε βουλευτής-μέλος του Νομοθετικού Συμβουλίου τις περιόδους 1888-1891 και 1925-1930. Κατά τη διάρκεια της θητείας του κατέβαλε προσπάθεια για διαγραφή των αγροτικών χρεών και ανακούφιση των χωρικών.

Επιπλέον, διετέλεσε μέλος του Ελληνικού Εκπαιδευτικού Συμβουλίου και μέλος του Εθνικού Συμβουλίου Κύπρου. Επιπρόσθετα, διετέλεσε αναπληρωτής πάρεδρος δικαστής (1893).

Το 1928 τιμήθηκε με το παράσημο του Ιππότη του Τάγματος των Ορθοδόξων Σταυροφόρων του Πανάγιου Τάφου.

Ήταν νυμφευμένος με την Ελένη Θεοδώρου Χρυσοστομίδη. Απέκτησε ένα υιό και τέσσερις κόρες. Απεβίωσε το 1930.

Δημαρχεία Μιχαήλ Μιχαηλίδη
--------------------------

Ο Μιχαήλ Μιχαηλίδης τις περιόδους 1886-1889 και 1893-1897 διετέλεσε μέλος του δημοτικού συμβουλίου Λεμεσού. Την περίοδο 1911-1912 διετέλεσε αναπληρωτής Δήμαρχος Λεμεσού λόγω της απουσίας του Χριστόδουλου Σώζου, ο οποίος πήγε εθελοντής στον Βαλκανικό Πόλεμο. Ο Χριστόδουλος Σώζος σκοτώθηκε στη μάχη τον Δεκέμβριο του 1912. Τον αντικατέστησε ο Μιχαήλ Μιχαηλίδης, αρχικά ως δημαρχεύων και στη συνέχεια, μετά από πρόωρες εκλογές, ως δήμαρχος.

Επί δημαρχίας του κωδικοποιήθηκαν οι Δημοτικοί Κανονισμοί, βάζοντας σε τάξη την πόλη. Επιπρόσθετα, δρομολογήθηκε η ανακατασκευή του παραλιακού μετώπου της πόλης, με τη δημιουργία του πρώτου τμήματος της προκυμαίας. Παράλληλα, έγινε διαπλάτυνση της μεγάλης αποβάθρας για καλύτερη διεξαγωγή εισαγωγικού και εξαγωγικού εμπορίου, αλλά και κατασκευή δεύτερης, μικρότερης αποβάθρας που χρησιμοποιείτο για τις εξαγωγές βαρελιών κρασιών.

Επιπλέον, επεκτάθηκε ο ηλεκτροφωτισμός στους δρόμους της πόλης αλλά και σε ιδιωτικά υποστατικά. Ακόμη, άρχισε η ασφαλτόστρωση των κυριότερων δρόμων της πόλης και η επίστρωση με χαλίκια και άμμο άλλων κεντρικών οδών.

Στις επόμενες εκλογές δεν διεκδίκησε επανεκλογή, παραιτηθείς υπέρ του επόμενου δημάρχου Σπύρου Αραούζου, ο οποίος ήταν σύζυγος της αδελφής του, Ευτέρπης Μιχαηλίδου.

Παραπομπές
----------

1. ↑  «Πρώην Δημάρχοι». *www.limassolmunicipal.com.cy*. Δήμος Λεμεσού. Αρχειοθετήθηκε από το πρωτότυπο στις 13 Ιουλίου 2019. Ανακτήθηκε στις 23 Ιουλίου 2019.
2. 1 2 3 4 5 6 7 8 9  «Μιχ. Ηρ. Μιχαηλίδης (1866-1930) 1913–1914». Αρχειοθετήθηκε από το πρωτότυπο στις 27 Νοεμβρίου 2013. Ανακτήθηκε στις 27 Νοεμβρίου 2013.
3. 1 2 3 4 5 6 7 8 9 10  «Μιχαηλίδης Μιχαήλ». *www.polignosi.com*. Αρχειοθετήθηκε από το πρωτότυπο στις 27 Ιουνίου 2020. Ανακτήθηκε στις 27 Ιουνίου 2020.
4. 1 2 3 4 5 6 7  «Δήμαρχοι Λεμεσού: Μιχαήλ Ηρακλή Μιχαηλίδη». 18 Μαρτίου 2011. Αρχειοθετήθηκε από το πρωτότυπο στις 28 Ιουλίου 2013. Ανακτήθηκε στις 28 Ιουλίου 2013.

Πηγές
-----

* «Δήμαρχοι Λεμεσού: Μιχαήλ Ηρακλή Μιχαηλίδη». 18 Μαρτίου 2011. Αρχειοθετήθηκε από το πρωτότυπο στις 28 Ιουλίου 2013. Ανακτήθηκε στις 28 Ιουλίου 2013.
* «Μιχ. Ηρ. Μιχαηλίδης (1866-1930) 1913–1914». Αρχειοθετήθηκε από το πρωτότυπο στις 27 Νοεμβρίου 2013. Ανακτήθηκε στις 27 Νοεμβρίου 2013.
* «Μιχαηλίδης Μιχαήλ». *www.polignosi.com*. Αρχειοθετήθηκε από το πρωτότυπο στις 27 Ιουνίου 2020. Ανακτήθηκε στις 27 Ιουνίου 2020.
* «Μιχ. Ηρ. Μιχαηλίδης». *www.limassolmunicipal.com.cy*. Αρχειοθετήθηκε από το πρωτότυπο στις 27 Ιουνίου 2020. Ανακτήθηκε στις 27 Ιουνίου 2020.

| Πολιτικά αξιώματα
 |
| --- |
| ΠροκάτοχοςΧριστόδουλος Σώζος | **Δήμαρχος Λεμεσού**1913 – 1914 | ΔιάδοχοςΣπύρος Αραούζος |

|  |  |  |  |
| --- | --- | --- | --- |
| 

| π • σ • ε
Δήμαρχοι Λεμεσού |
| --- |
|  |
| 
* Χριστόδουλος Καρύδης
* Ιωάννης Καραγεωργιάδης
* Δημοσθένης Χατζηπαύλου
* Χριστόδουλος Σώζος
* Μιχαήλ Ηρακλή Μιχαηλίδης
* Σπύρος Αραούζος
* Αλέκος Ζήνων
* Χριστόδουλος Χατζηπαύλου
* Πλουτής Σέρβας
* Κώστας Παρτασίδης
* Νίκος Παττίχης
* Γεώργιος Κατσουνωτός
* Φώτης Κολακίδης
* Αντώνης Χατζηπαύλου
* Δημήτρης Κοντίδης
* Ανδρέας Χρίστου
* Νίκος Νικολαΐδης
 |

 |